

**ROMÂNIA (nu produce efecte juridice)\***

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Nr. 24493 din 30.04.2020**

**Referat de aprobare**

**privind achiziţionarea unor dispozitive digitale de comunicare digitale (tablete) și asigurarea accesului la internet pentru elevii din Târgu Mureș cu posibilități materiale reduse**

Având în vedere situația de urgență decretată de președintele României, Klaus Iohannis, în data de 16 martie 2020 și prelungirea acesteia, respectiv trecerea la învățământul de la distanță realizat prin mijloace online și faptul că în Municipiul Târgu Mureș există mai mulți elevi cu posibilități materiale reduse care nu au dispozitive necesare și nici acces la internet pentru a participa la cursurile online, considerăm că este necesară acordarea unui ajutor pentru acești elevi. Cu acest proiect, Consiliul Local va asigura accesul la educație al elevilor merituoși, privați de acest drept prin forța împrejurărilor. Considerăm că această măsură este imperios necesară pentru a asigura acest drept inalienabil al omului.

**Inițiatori**

**Biró Csaba Szilveszter,**

**Kovács Lajos-Alpár,**

**Csiki Zsolt**

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condițiilor

prevăzute de art. 129, art.139 din O.U.G. nr. 57/2019 privind Codul administrativ

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Biró Csaba Szilveszter**

**Kovács Lajos-Alpár,**

**Csiki Zsolt**

#### H O T Ă R Â R E A Nr.\_\_\_\_\_\_\_

#### din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind achiziţionarea unor dispozitive digitale de comunicare digitale (tablete) și asigurarea accesului la internet pentru elevii din Târgu Mureș cu posibilități materiale reduse**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 24493/30.04.2020 prezentat de domnii consilieri Biró Csaba Szilveszter, Kovács Lajos-Alpár si Csiki Zsolt, privind acordarea unor dispozitive digitale de comunicare digitale (tablete) și asigurarea accesului la internet pentru elevii din Târgu Mureș cu posibilități materiale reduse.
2. Avizele Compartimentelor de specialitate
3. Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile:**

* Ordonanța de urgență nr. 1 din 21 ianuarie 1999 privind regimul stării de asediu și regimul stării de urgență
* Decret nr. 195 din 16 martie 2020 privind instituirea stării de urgenţă pe teritoriul României
* Art. 129 alin. (1), alin. (4), art. 136 alin. (10), art. 139 alin. (1), art. 196 alin. (1) lit. a) și ale art. 243. alin (1) lit. a) din OUG nr. 57/2019 privind Codul administrativ.

**H O T Ă R Ă Ș T E :**

**Art. 1.** Se aprobă achiziționarea unor mijloace de comunicare digitale (tablete) și asigurarea accesului la internet pentru elevii din Târgu Mureșcu posibilități materiale reduse.

**Art. 2**. Pentru elaborarea bugetului necesar, Direcția Școli va întocmi o situație cu toți elevii care se află în imposibilitatea de a participa la cursurile online și care au o situație școlară bună, fără să aibă absențe.

**Art. 3.** Dispozitivele se vor acorda ca obiecte de inventar, urmând a fi returnate la sfârșitul ciclului gimnazial sau liceal.

**Art. 4.**  Cu executarea prezentei hotărâri se încredințează Executivul Municipiului Târgu Mureș prin Direcția de specialitate.

**Art. 5.** În conformitate cu prevederile art. 19 alin 1 lit. e din Legea nr. 340/2004, republicată, privind instituția prefectului și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**Secretar general al Municipiului Târgu Mureș**

**Buculei Dianora-Monica**

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condițiilor

prevăzute de art. 129, art.139 din O.U.G. nr. 57/2019 privind Codul administrativ